laion/Wikipedia-Exotic huggingface dataset:
אפרים שלום אנקאווא

הרב אפרים שלום אנקאווא (ה'תרמ"ו, 1886 - ט"ז אדר א' ה'תשכ"ה, 1965) היה פוסק הלכה, דיין במרקש, ולאחר מכן אב בית הדין ורבה של אוז'דא במאה העשרים. נולד בסאלי לאביו רבי אליהו שהיה ראש השוחטים בעיר. בגיל שבע התייתם מאביו, ואחיו הרב יצחק לקח עליו חסות. למד אצל דודו הרב רפאל אנקווה ואצל הרב אפרים פרץ. נשא את אישטרילייא לבית משפחת נאהורי, לימים סחר בבדים ורהיטים, תוך הקדשת מספר שעות ללימוד תורה. לאחר תקופה ממשוכת, פשט את הרגל, ושב ללימודים מלאים בישיבת דודו בכדי להשתלם ברבנות והדיינות. בשנת ה'תש"א, בעקבות התמנותו של הרב חיים דוד סירירו לאב בית דין מוגאדור, ששימש עד אז כדיין במרקש, התמנה הרב אפרים לדיין שלישי במרקש לצד הרב משה זריהן ורבי מרדכי קורקוס. בשבתו בבית הדין קיבל על עצמו את תפקיד עריכת פסקי הדין. בתקופה זו התיידד במיוחד עם רבי ידידיה מונסונייגו רבה של פאס, ועם הרב שלום משאש. בשנת ה'תש"ט, הוצע לו לכהן כאב בית הדין ורבה של אוז'דא לאחר פטירתו של רבי שלמה הכהן אצבאן, והלה נעתר לבקשתם חרף הפצרת חביריו הדיינים במרקש להישאר. הוא נימק את עזיבתו משתי סיבות: א. העיר אוז'דא סמוכה לתלמסאן, מקום מושבו של ראש משפחתם רבי אפרים אנקאווא. ב. החיסרון במנהיג רוחני היה גדול יותר באוז'דא מאשר מרקש. באוז'דא תיקן תקנות חדשות לחיזוק הדת ולטובת הקהילה. הרב אפרים כיהן כאב בית הדין של העיר לצד חביריו רבי שלמה הכהן אזאגורי, רבי ציון אבן דנאן, ורבי משה מרצייאנו. כשנפטר הרב דוד הכהן סקאלי בכ"ד אייר תש"ט, נסעו חברי בית הדין לאוראן להשתתף בלווייתו. התכתב בהלכה עם רבי משה עטייא. הרב אפרים השתתף בכנסי מועצת הרבנים של מרוקו והצעותיו התקבלו במועצה. בשנת ה'תשט"ו עלה לארץ ישראל. בהגיעו לנמל חיפה רצו שליחי הרבנות והסוכנות למנותו לרבה של מחוז הגליל, ורצו לשכנו בחצור הגלילית, אולם רבי אפרים סירב, ורצה לגור בירושלים. מיד עם בואו לירושלים, ביקר אצל הרב יצחק נסים, שנתן לו את דירתו האישית שהתגורר בה לפני שהתמנה לראשון לציון. בדירה זו התתגורר רבי אפרים עד לפטירתו. בשבתו בירושלים, קבע את לימודו בישיבת 'זכור לאברהם' לצד ידידיו הרב יוסף שלוש והרב יעקב הכהן. התיידד גם עם רבי סלמן מוצפי. הרב מרדכי אליהו בהיותו דיין בבאר שבע, היה דן עם רבי אפרים מדי יום שישי בדיוני הלכה של בית הדין. נפטר בליל ט"ז אדר א' תשכ"ה בירושלים. לווייתו יצאה מישיבת פורת יוסף. הספידוהו הרב עובדיה הדאיה, הרב יהודה צדקה, והרב נסים עזראן. נספד גם במרוקו על ידי הרב שלמה הכהן אזאגורי. הרב הותיר שלשה בנים ושלוש בנות. ישועות אשא - מקבץ מכתביו ובו חידושים על התורה וש"ס, ופסקי דין, ירושלים תשע"ג. הקדמה ומבוא לספר 'ישועות אשא' - מאת הרב עמרם חיים אנקאווא, תשע"ג. ע"פ רשימת כתב ידו של רבי אפרים. ראו הקדמת מכון אהבת שלום לספר 'תועפות רא"ם' עמ' 18. מפנקס פסקי הדין של מראכש, עולה שרבי אפרים שלום החל את תפקידו במהלך שנת תש"א. עד לתחילת שנה זו, כיהן רבי חיים דוד סירירו בתפקיד. ראו 'מראקש וחכמיה' חלק א' עמ' 661. ראו 'וייקץ שלמה' דרוש סז להספד, עמ' קעב. ראו: מלכי רבנן ח"ב בערכו (בתוך: תקנות חכמי מכנאס עמ' תרכה). ראו 'עיר הכהנים דבדו' עמ' 51. ראו שו"ת מעט מים יו"ד סימן א. ראו לדוגמה: 'המשפט העברי בקהילות מרוקו', עמ' 361. ראו 'וייקץ שלמה' דרוש מה להספד.
אליפות CONCACAF 1965

אליפות CONCACAF 1965 נערכה בין ה-28 במרץ ל-11 באפריל 1965, והייתה המהדורה ה-2 של אליפות צפון אמריקה בכדורגל. מקסיקו זכתה בתחרות זכתה באליפות בפעם הראשונה בתולדותיה לאחר שניצחה 4 מתוך 5 משחקיה, ולא הפסידה אף משחק.
תחנת ביניים

תחנת ביניים (מכונה גם: עצירת ביניים) היא תחנה שבה המשתמש בדרך עוצר, וממשיך מאוחר יותר. ברכב פרטי הפסקה זו יכולה להעשות על מנת לאפשר לנהג להתרענן ולנוח, או משלל סיבות אחרות. בתחבורה ציבורית עצירה זו נעשית בדרך כלל על מנת להחליף קווי תחבורה. בתחנות ביניים הנמצאות בשימוש על ידי הנוסע ברכב פרטי, ניתן לעיתים לרכוש דלק, צידה לדרך ואוכל או להשתמש בשירותים. במהלך ההיסטוריה, ככל שנסיעות הפכו ארוכות יותר, היה נפוץ למצוא אכסניות ללון בהן בנקודות אלה, ולעיתים היה מתפתח סביבן יישוב של ממש. לעיתים ניתן היה גם להחליף בהן קבוצה לדרך. עצירת ביניים בתחבורה ציבורית מאפשרת פרק זמן קצר בין נסיעות, אותו מנצלות חברות התחבורה בהרבה מקרים לפצות על עיכובים, מנוחה לנהגים או החלפתם. נוסעים יכולים להשתמש בתחנות אלה כתחנות מעבר ולהחליף בהן בין קווי תחבורה שונים. תחנות מרכזיות הן דוגמה לתחנות מעבר כאלה. בנסיעה בינעירונית (בדרך כלל), ברכבת או באוטובוס בין עירוני, עצירת הביניים היא הפסקה שעל הנוסע לעשות בין קטעי הנסיעה. זהו זמן השהייה בטרמינל לאחר עזיבת כלי אחד והמתנה לעלות לכלי הרכב הבא. נסיעות בין עירוניות ובינלאומיות רבות כוללות עצירות ביניים. לנהגי האוטובוס קיימת תחנת התערננות בסוף כל מסלול קו. בתחבורה אווירית, תחנת ביניים (המכונה גם "תחנת קונקשן") היא נמל התעופה שבו נוסעים מחליפים בין טיסה אחת לאחרת, או מחכים בו שטיסתם תמשיך ליעדה. זמן השהיה בתחנות מסוג זה יכול לנוע בין שעות בודדות עד ליממה שלמה. כיום, כאשר כלי התחבורה העיקרי הוא הרכב ולא הסוס, בתים כאלה אינם קיימים.
רע כי נאסר

רע כי נאסר (לטינית: Malum prohibitum; ברבים: Mala prohibita) הוא מונח משפטי המתאר עבירות האסורות מטעמי חוסר חוקיות גרידא, בניגוד לעבירות אשר אסורות גם מהטעם של חוסר מוסריות (רע שלעצמו - Malum in se). עבירה היא "רע כי נאסר" אם אינה שלעצמה פוגעת במוסר ובתרבות החברתית, אלא אסורה רק מכוח החוק. הדוגמה הידועה לכך היא האיסור לנסוע בצד שמאל של הכביש. איסור זה הוא איסור הסדרי בלבד, ואין מקורו בנורמות מוסריות. הראיה לכך - שבמדינות אחרות (אנגליה למשל) האיסור הוא הפוך - איסור לנסוע בצד ימין של הכביש. דוגמה נוספת היא האיסור על נסיעה ברמזור המאיר באור אדום - המדובר בהסדר הבא לקבוע סדרי תנועה, ואם מצב הדברים היה הפוך (אסור לנסוע באור ירוק) לא היה כל הבדל מבחינה מוסרית. כך גם עבירות של חניה במקום אסור. עצם החניה במקום אסור אין בה כדי לפגוע במוסריות החברה. דוגמה נוספת לחוק שהוא רע כי נאסר הן עבירות של מידע פנים - העברת מידע שלעצמה אינה אסורה, אולם בהקשר של הרגולציה על המסחר והשוק החופשי זו עבירה. ישנה מחלוקת האם עבירה על חוקי זכויות יוצרים הן רע שלעצמו או רע כי נאסר. ההבחנה בין סוגי העבירות משתנה מעת לעת. בפסק דין באוורס נגד הארדוויק קבע בית המשפט כי אין לבטל חוק האוסר על קיום יחסי מין הומוסקסואליים מאחר שהמוסריות הציבורית נפגעת בשל פעולות כאלה (היינו, רע שלעצמו). בפסק דין לורנס נגד טקסס קבע בית המשפט כי החוק אינו פוגע במוסריות הציבורית ומדובר בחוק שהוא רע כי נאסר, וכי ניתן לבטלו. בתי המשפט בישראל סבורים כי עבירות פליליות מנהליות הן עבירות מסוג רע כי נאסר, וכך נאמר בת"פ (ירושלים) 3531/00, מדינת ישראל נ' אורה מושב עובדים להתיישבות ואח': " במקרה זה אין מדובר בעבירות פליליות ממש (Mala in se), אלא בעבירות מינהליות במהותן, עבירות שנולדו על רקע הסדרת תחומי החיים המודרניים (Mala prohibita). אחד מתחומים אלו הוא תחום התכנון והבנייה יש הסבורים כי אין זה ראוי כלל ועיקר שהדין הפלילי יחול על אותן עבירות מודרניות שהן טכניות במהותן ונובעות מעצם האיסור, ויש להותירן למשפט המנהלי." רע כשלעצמו
אשכים לבית השר

אַשְׁכִּים לְבֵית הַשַׂר הוא שיר מאת רבי אברהם אבן עזרא. בשיר מבטא המשורר את צערו של עני הנזקק לעזרתו של בעל שררה. למרות שהעני מתאמץ לפגוש את בעל השררה ולבקש את עזרתו, הוא לא פוגש את השר, אלא אנשים אחרים. אותם אנשים מסבירים לו שלא יוכל לפגוש את השר בתואנות שונות. יש הרואים בשיר זה ביטוי לצערו של רבי אברהם עצמו, שהיה עני. בשיר קצר זה ארבע שורות. כל אחת מהשורות מתחילה באות א' ומסתיימת בצירוף האותיות כ' ו-ב'. המשורר מספר כי פעמיים ניסה לפגוש את השר. בפעם הראשונה עשה זאת השכם בבוקר, ונאמר לו שהגיע מאוחר מדי, והשר כבר איננו נמצא, כי "רכב". בפעם השנייה הגיע לעת ערב, וגם אז נאמר לו שלא יוכל לפגוש את השר כי כבר שכב. בשורה השלישית והרביעית עורך העני מעין סיכום - או שהשר יעלה על מרכב או על משכב, בכל אופן העני סובל, "אוֹיָה לְאִישׁ עָנִי". הסיום "נוֹלַד בְּלִי כּוֹכָב!" מבטא יחס אסטרולוגי למצבו של העני, באופן שקרוב להיות גזירת שמים. רעיונות אסטרולוגיים מצויים גם בפרשנות הראב"ע למקרא. המחשבה על העניות כגזירה התלויה במזל מופיעה גם בתלמוד. למשל, בתלמוד מסופר על רבי אלעזר בן פדת שהיה עני מרוד. מסופר שם, כי כאשר הקיז דם, לא היה לו מה לאכול, והוא תחב בפיו ראש של שום, והתעלף מחולשה. הקב"ה התגלה אליו בחלומו ושאל אותו אם ברצונו שיהפוך את העולם ויברא אותו מחדש, כדי שאולי הפעם יוולד רבי אלעזר במזל טוב. אמר רבי אלעזר בן פדת: "כולי האי ואפשר?" (=כל זה, ורק אולי?!). הוא הוסיף ושאל אם כבר חי את רוב שנות חייו, ומשנענה בחיוב ויתר על הצעתו של ה'. בפסק דין של בג"ץ בעתירה שהוגשה להורות על פתיחתו של גן ילדים חדש, כתב השופט מישאל חשין, בסיום נימוקיו לדחיית העתירה: נמצא לנו איפוא, שהעתירה לשנת הגן תשנ"ד הינה עתירה מאוחרת לזמנה, ואילו העתירה לשנת תשנ"ה והשנים העוקבות אותה הינה מוקדמת לזמנה. מאוחרת מכאן, מוקדמת מכאן, והרי העותרות יוצאות ריקות מכאן ומכאן. האמנם כך? היה זה המשורר ר' אברהם אבן עזרא, איש אביון, אשר ביקש את עזרת השר ולא נעזר; ועל כך שורר (למיטב זכרוני): אשכים לבית השר אומרים: כבר רכב אבוא לעת ערב אומרים: כבר שכב או יעלה מרכב או יעלה משכב אויה לאיש עני נולד בלי כוכב ואולם שלא כאבן-עזרא הן העותרות, שהרי יכולות ורשאיות הן לפנות אל השר ואל הרשויות לא אך השכם בבוקר או לעת ערב אלא אף בצהרי יום. העותרות תוכלנה, אם אך תבקשנה זאת - ולאחר שתגבשנה עילה (לטעמן) לפנייה לבית המשפט לקראת פתיחתה של שנת הגן תשנ"ה - לשוב ולפנות לבית-משפט זה בבקשת סעד, ובלבד שתבאנה לעת ראויה. אברהם אבן עזרא, "אשכים לבית השר" בפרויקט בן-יהודה אשכים לבית השר, באתר "לב לדעת" של המכללה האקדמית הרצוג המדרגות - אשכים לבית השר, סרטון בערוץ "נענע דיסק - NaNa Disc", באתר יוטיוב (אורך: 03:41) אשכים לבית השר - רון שובל, סרטון בערוץ "יגאל חרד - הערוץ הרשמי", באתר יוטיוב (אורך: 02:05) עניות זו מובעת גם בשירו גלגל ומזלות תלמוד בבלי, מסכת תענית, דף כ"ה, עמוד א' בג"ץ 3057/93 - בטסי דיאמנט-כהן ואח' נ' שר החינוך והתרבות, ניתן ב-22 ביולי 1993
פדריקו גומס גרת

פדריקו גומס גרת (נולד ב-5 במרץ 2004) הוא כדורגלן ארגנטינאי המשחק כשוער בטיגרה. גומס גרטה נולד בסן איסידרו, באזור הצפוני של בואנוס איירס, והחל לשחק כדורגל בגיל 8 באקדמיה של טיגרה. בנובמבר 2021, גומס גרת זומן לסגל הנבחרת הבוגרת של ארגנטינה למשחקי מוקדמות גביע העולם נגד נבחרות אורוגוואי וברזיל. גומס גרטה נבחר להתאמן עם סגל ארגנטינה בקטאר במונדיאל 2022. הוא נחשב לשחקן ה-27 בסגל. ואף אמר על ליונל מסי: "הוא כלל אותי בכל דבר וגרם לי להרגיש חלק מההישג". בינואר 2023, גומס גרת נכלל בסגל ארגנטינה עד גיל 20 על ידי המאמן חאבייר מסצ'ראנו לטורניר קופה אמריקה עד גיל 20 בקולומביה. נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023. פדריקו גומס גרת, באתר Transfermarkt פדריקו גומס גרת, באתר Soccerway פדריקו גומס גרת, באתר WorldFootball.net סגל נבחרת ארגנטינה עד גיל 20, באתר הרשמי של התאחדות הכדורגל הארגנטינאית, 3 במאי 2023 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פדריקו גומס גרת".
לאוטרו די לוליו

לאוטרו פדריקו די לוליו (בספרדית: Lautaro Federico Di Lollo; נולד ב-10 במרץ 2004) הוא כדורגלן ארגנטינאי המשחק כמגן בבוקה ג'וניורס. די לוליו החל את הקריירה שלו במחלקות הנוער של בוקה ג'וניורס, והוא נכלל לראשונה בסגל הקבוצה הבוגרת ביולי 2022, בבמסגרת ניצחונה בתוצאה 2-1 על אסטודיאנטס לה פלאטה. בינואר 2023, די לוליו נכלל בסגל ארגנטינה עד גיל 20 על ידי המאמן חאבייר מסצ'ראנו לטורניר קופה אמריקה עד גיל 20 בקולומביה. נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023. מדיה וקבצים בנושא לאוטרו די לוליו בוויקישיתוף לאוטרו די לוליו, ברשת החברתית אינסטגרם לאוטרו די לוליו, באתר Transfermarkt לאוטרו די לוליו, באתר Soccerway לאוטרו די לוליו, באתר BDFutbol לאוטרו די לוליו, באתר WorldFootball.net לאוטרו די לוליו, באתר FootballDatabase.eu לאוטרו די לוליו, באתר ESPN Lista de convocados para el Mundial Sub 20 באתר הרשמי של התאחדות הכדורגל הארגנטינאית, 3 במאי 2023 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאוטרו די לוליו".
אגוסטין ז'יאיי

אגוסטין ז'יאיי (נולד ב-16 בינואר 2004) הוא כדורגלן ארגנטינאי המשחק בעמדת הקישור בקבוצת סן לורנסו. ז'יאיי נולד בסן קרלוס סנטרו והחל לשחק בקבוצות מקומיות, עד שעבר לסן לורנצו בגיל 13. ז'יאיי ערך את הופעת הבכורה שלו בקבוצה הבוגרת של סן לורנצו ב-19 באפריל 2022, כשפתח בהרכב בניצחון 1–2 בחוץ על אוניון. את שערו הראשון במועדון כבש ב-9 ביולי 2022, במשחק ליגה נגד בוקה ג'וניורס, שבו עזר לקבוצתו לנצח 1–2, כשכבש את השער השוויון. נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023. מדיה וקבצים בנושא אגוסטין ז'יאיי בוויקישיתוף אגוסטין ז'יאיי, באתר Transfermarkt אגוסטין ז'יאיי, באתר Soccerway אגוסטין ז'יאיי, באתר BDFutbol אגוסטין ז'יאיי, באתר WorldFootball.net אגוסטין ז'יאיי, באתר FootballDatabase.eu אגוסטין ז'יאיי, באתר ESPN Lista de convocados para el Mundial Sub 20 באתר הרשמי של התאחדות הכדורגל הארגנטינאית, 3 במאי 2023 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אגוסטין ז'יאיי".
פדריקו רדונדו

פדריקו רדונדו סולארי (נולד ב-18 בינואר 2003) הוא כדורגלן ארגנטינאי ממוצא ספרדי המשחק כקשר בקבוצת אינטר מיאמי. רדונדו הוא תוצר אקדמיית הנוער של ארחנטינוס ג'וניורס שם שיחק מגיל 10. הוא חתם על חוזהו המקצועני הראשון במועדון ב-17 בדצמבר 2021. רדונדו ערך את הופעת הבכורה שלו בקבוצה הבוגרת ב-11 ביולי 2022, בניצחון 1-2 על טיגרה, כשעלה כמחליף. ב-23 בפברואר 2024 חתם רדונדו לשלוש שנים באינטר מיאמי. נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023. רדונדו מגיע ממשפחה מרובת כדורגלנים: אביו פרננדו רדונדו, אחיו הגדול פרננדו רדונדו סולארי, סבו מצד אמו חורחה סולארי (אנ'), בן דודו אאוגוסטו סולארי (אנ'), דוד רבא שלו אדוארדו סולארי (ספ') ובני דודיו מדרגה שנייה אסטבן סולארי (אנ'), דויד סולארי וסנטיאגו סולארי. מדיה וקבצים בנושא פדריקו רדונדו בוויקישיתוף פדריקו רדונדו, ברשת החברתית אינסטגרם פדריקו רדונדו, באתר Transfermarkt פדריקו רדונדו, באתר Soccerway פדריקו רדונדו, באתר BDFutbol פדריקו רדונדו, באתר WorldFootball.net פדריקו רדונדו, באתר FootballDatabase.eu פדריקו רדונדו, באתר ESPN Lista de convocados para el Mundial Sub 20 באתר הרשמי של התאחדות הכדורגל הארגנטינאית, 3 במאי 2023 (בספרדית) "Federico Redondo, hijo de Fernando, comienza a entrenar con la Selección Sub 15". Minutouno (בספרדית). 2017-09-24. נבדק ב-2023-08-28. "El debut del heredero: Federico Redondo sumó sus primeros minutos en Argentinos". Olé (בספרדית). 2022-07-12. נבדק ב-2023-08-28.
נומה נומה

"נומה נומה" הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1968 חברת התקליטים התקליט חיפה, והוא נכלל כרצועה הראשונה באלבומו השלישי של הצמד, יחד לתמיד. "נומה נומה" נכתב על ידי שמואל רוזן והולחן על ידי אפי נצר והופק על ידי דוד קריבושי. זהו שיר ערש המושר בפי אב לבנו הקטן. לאורכו דואג אביו להפיג את כל חששותיו של בנו מהשינה הקרבה: החושך, הכיסא שנראה כמו שד בלילה, הכלבים שנובחים וקולות הרוח בתריסים. בשורה האחרונה של השיר נאמר "נו כבר, אבא מת לישון!". ב-23 ביוני 1968 נכנס למצעד הפזמונים השבועי של במקום העשירי. בשבוע שלאחר מכן, ב-30 ביוני, עלה למקום התשיעי, שיאו במצעד. לבסוף, ב-14 ביולי, יצא מהדירוג לאחר שלושה שבועות צעידה רצופה. מילות השיר "נומה נומה", באתר שירונט
לוקאס קבאליני

לוקאס דניאל קבאליני (נולד ב-28 בדצמבר 1992) הוא כדורגלן קנדי שמשחק בעמדת החלוץ בקבוצת טיחואנה המקסיקנית בפואבלה ובנבחרת קנדה. קאבליני החל את הקריירה שלו ב-2010 בקבוצות הנוער של נסיונל באורוגוואי. הוא ערך את הופעת הבכורה שלו בקבוצה הבוגרת של נסיונל ב-2012. ב-2012 הוא הושאל לקבוצת חובנטוד דה לאס פיידראס. ב-2013 הוא חזר לנסיונל. ב-2017 הוא חתם בקבוצת סנטרו אתלטיקו פניקס. ב-2017 הוא הושאל לקבוצת פואבלה המקסיקנית. ב-2018, הוא חתם על חוזה בפואבלה. ב-2020 הוא חתם בקבוצת ונקובר וייטקאפס מליגת ה-MLS. ב-2023 הוא הצטרף לקבוצת טיחואנה המקסיקנית. ב-13 באוגוסט 2012, ערך קבאליני את הופעת הבכורה שלו בנבחרת קנדה במשחק ידידות נגד נבחרת טרינידד וטובגו. ב-9 בספטמבר 2018, כבש קבאליני את שערו הבינלאומי הראשון בליגת האומות נגד נבחרת איי הבתולה של ארצות הברית. ב-27 בנובמבר 2022, ערך קבאליני את הופעתו היחידה במונדיאל 2022, במשחק נגד נבחרת קרואטיה. מדיה וקבצים בנושא לוקאס קבאליני בוויקישיתוף לוקאס קבאליני, באתר Transfermarkt לוקאס קבאליני, באתר Soccerway לוקאס קבאליני, באתר WorldFootball.net לוקאס קבאליני, באתר National Football Teams לוקאס קבאליני, באתר FootballDatabase.eu
ארייאנט מוריץ'

ארייאנט אנאן מוריץ' (נולד ב-7 בנובמבר 1998) הוא כדורגלן קוסוברי המשחק בעמדת השוער בקבוצת איפסוויץ' טאון מהפרמייר ליג ובנבחרת קוסובו. ב-31 ביולי 2018, הצטרף מוריץ' לקבוצת נאק ברדה מליגת העל ההולנדית, בהשאלה לעונה אחת. הוא ערך את הופעת הבכורה שלו בקבוצה ב-18 באוגוסט 2018, במשחק ליגה מול דה חראפסחאפ. ב-25 בספטמבר 2018, ערך מוריץ' את הופעת הבכורה שלו במנצ'סטר סיטי, במשחק נגד אוקספורד יונייטד. ב-9 ביולי 2019, הושאל מוריץ' לקבוצת נוטינגהאם פורסט מליגת המשנה האנגלית, בהשאלה לעונה אחת. הוא ערך את הופעת הבכורה שלו בקבוצה ב-3 באוגוסט 2019, במשחק ליגה נגד וסט ברומיץ' אלביון. ב-18 בספטמבר 2020, הושאל מוריץ' לקבוצת ז'ירונה מליגת המשנה הספרדית, בהשאלה לעונה אחת. הוא ערך את הופעת הבכורה שלו בקבוצה ב-26 בספטמבר 2020, במשחק ליגה נגד ספורטינג חיחון. ב-1 בפברואר 2021, הושאל מוריץ' לקבוצת ווילם II מליגת העל ההולנדית, עד לסיום העונה. הוא ערך את הופעת הבכורה שלו בקבוצה ב-14 בפברואר 2021, במשחק ליגה נגד פיינורד. ב-5 באוגוסט 2021, הושאל מוריץ' לקבוצת אדנה דמירספור מהליגה הטורקית, בהשאלה לעונה אחת. הוא ערך את הופעת הבכורה שלו בקבוצה ב-15 באוגוסט 2021, במשחק ליגה נגד פנרבחצ'ה. ב-22 ביולי 2022, חתם מוריץ' בקבוצת ברנלי מליגת המשנה האנגלית, על חוזה לארבע שנים. הוא ערך את הופעת הבכורה שלו בקבוצה ב-30 ביולי 2022, במשחק ליגה נגד האדרספילד טאון. ב-17 ביולי 2024, חתם מוריץ' באיפסוויץ' טאון. ב-26 באוגוסט 2018, הודיעה התאחדות הכדורגל של קוסובו כי לאחר מספר חודשי משא ומתן, החליט מוריץ לשחק בנבחרת קוסובו. ב-9 בנובמבר 2018, הוא זומן לסגל של קוסובו למשחקי ליגת האומות של אופ"א 2018/2019 נגד נבחרות מלטה ואזרבייג'ן. 11 ימים לאחר מכן, ערך מוריץ' את הופעת הבכורה שלו במדי הנבחרת, במשחק ליגת האומות של אופ"א 2018/2019 נגד אזרבייג'ן. מדיה וקבצים בנושא ארייאנט מוריץ' בוויקישיתוף ארייאנט מוריץ', באתר Transfermarkt ארייאנט מוריץ', באתר Soccerway ארייאנט מוריץ', באתר BDFutbol ארייאנט מוריץ', באתר WorldFootball.net ארייאנט מוריץ', באתר National Football Teams ארייאנט מוריץ', באתר FootballDatabase.eu פרופיל, באתר TransferMarkt פרופיל, באתר Soccerway BURNLEY CAPTURE MURIC, burnleyfootballclub Portieri shqiptar i Manchester Cityt i thotë po Kosovës, gazetaexpress
טהיט צ'ונג

טהיט ז'וזה גיריגוריו דיורקייף צ'ונג (נולד ב-4 בדצמבר 1999) הוא כדורגלן הולנדי-קוראסאואי המשחק בעמדת הקיצוני בקבוצת לוטון טאון מהפרמייר ליג. צ'ונג הצטרף לאקדמיה של מנצ'סטר יונייטד בגיל 16, לאחר שהיה במחלקות הנוער של פיינורד. צ'ונג ערך את הופעת הבכורה שלו בקבוצה הבוגרת ב-2019, במסגרת גביע ה-FA נגד רדינג. ב-2020 הושאל לורדר ברמן מהבונדסליגה בהשאלה לעונה אחת, אך ההשאלה שלו הופסקה בינואר 2021 מה שאיפשר לו להצטרף בהשאלה לקלאב ברוז' מהליגה הבלגית. הוא בילה את עונת 2021/2022 בהשאלה לברמינגהאם סיטי. בתחילת עונת 2023/2024, חתם צ'ונג בלוטון טאון. צ'ונג שיחק עבור נבחרות הנוער של הולנד בגילאי 21-15. ואף יצג את נבחרת הנוער של הולנד עד גיל 17, באליפות אירופה עד גיל 17 וכבש את השער היחיד בניצחון ברבע הגמר על נבחרת שוודיה. צ'ונג קיבל קריאה לנבחרת קוראסאו לקראת מוקדמות גביע הזהב 2021, אך לא נכלל בסגל הסופי. מדיה וקבצים בנושא טהיט צ'ונג בוויקישיתוף טהיט צ'ונג, ברשת החברתית אקס (טוויטר) טהיט צ'ונג, ברשת החברתית אינסטגרם טהיט צ'ונג, באתר Transfermarkt טהיט צ'ונג, באתר Soccerway טהיט צ'ונג, באתר BDFutbol טהיט צ'ונג, באתר WorldFootball.net טהיט צ'ונג, באתר FootballDatabase.eu
המעונות הרשמיים של אוסטרליה

להלן רשימת המעונות הרשמיים של אוסטרליה: בית הממשלה (אנ'), קנברה, מעונו של המושל הכללי של אוסטרליה בקנברה בית האדמירליות (אנ'), סידני, מעונו של המושל הכללי של אוסטרליה בסידני הלודג' (אנ'), קנברה, מעונו של ראש ממשלת אוסטרליה בקנברה בית קירריבילי (אנ'), סידני, מעונו של ראש ממשלת אוסטרליה בסידני בית הממשלה (אנ'), אדלייד, מעונו של מושל אוסטרליה הדרומית (אנ') בית הממשלה (אנ'), פרת', מעונו של מושל אוסטרליה המערבית (אנ') בית הממשלה (אנ'), מלבורן, מעונו של מושל ויקטוריה (אנ') בית הממשלה (אנ'), הובארט, מעונו של מושל טסמניה (אנ') בית הממשלה (אנ'), סידני, מעונו של מושל ניו סאות' ויילס בית הממשלה (אנ'), בריזבן, מעונו של מושל קווינסלנד (אנ') בית הממשלה (אנ'), וסט איילנד, מעונו של מנהלן איי קוקוס (אנ') בית הממשלה (אנ'), נורפוק, מעונו של מנהלן האי נורפוק (אנ') בית הממשלה (אנ'), דרווין, מעונו של מנהלן הטריטוריה הצפונית (אנ') בית הממשלה הראשון (אנ'), סידני, מעונו לשעבר של מושל ניו סאות' ויילס, 1788–1845 בית הממשלה הישן (אנ'), פאראמאטה (אנ'), מעונו לשעבר של מושל ניו סאות' ויילס, שנבנה ב־1799 קרנברוק (אנ'), בלוויו היל (אנ'), מעונו לשעבר של מושל ניו סאות' ויילס, 1901–1917 בית הממשלה הישן (אנ'), בריזבן, מעונו לשעבר של מושל קווינסלנד, 1862–1910 בית הממשלה הישן (אנ'), אוסטרליה הדרומית, מעונו לשעבר של מושל אוסטרליה הדרומית, 1860–1880 בית הממשלה הישן (אנ'), הובארט, מעונו לשעבר של מושל טסמניה בית טורק (אנ'), מעונו לשעבר של מושל ויקטוריה, 1854–1876 אחוזת סטונגטון (אנ'), מעונו לשעבר של מושל ויקטוריה, 1901–1931 הילוויו (אנ'), סאטון פורסט (אנ'), מעון הקיץ לשעבר של מושל ניו סאות' ויילס, 1885–1957 בית הרלקסטון (אנ'), טאוומבה, מעון הקיץ לשעבר של מושל קווינסלנד פרנסייד (אנ'), טאוומבה, מעון הקיץ לשעבר של מושל קווינסלנד בית גבינבר (אנ'), טאוומבה, מעון הקיץ לשעבר של מושל קווינסלנד מארבל היל (אנ'), מעון קיץ לשעבר של מושל אוסטרליה הדרומית, 1880–1955 בתי הממשלה של האימפריה הבריטית וחבר העמים הבריטי (אנ')
ג'וטו (גשושית)

ג'וטו (באנגלית: Giotto) הייתה גשושית של סוכנות החלל האירופית ששוגרה ב-1985. מטרתה של הגשושית הייתה להגיע לסביבת שביט האלי ולהעביר נתונים על השביט. במקביל לכיוון השביט נשלחו גשושיות שנבנו על ידי ברית המועצות ויפן. הגשושית נקראה על שם צייר איטלקי ג'וטו די בונדונה שצייר את השביט ביצירותיו. המשימה אושרה על ידי הסוכנות בשנת 1980. הגשושית שוגרה ב-2 ביולי 1985 ממרכז החלל הגיאני בעזרת משגר מדגם אריאן 1. ניהול המשימה בוצע ממרכז הבקרה של הסוכנות בדרמשטדט, גרמניה. המבנה של הגשושית היה מבוסס על לוויין GEOS הבריטי תוך התאמות נדרשות. על הגשושית הותקנו 10 מכשירי מדידה, מצלמה וציוד תקשורת. הנתונים שהתקבלו במסגרת תוכנית וגה איפשרו לעדכן מסלול הטיסה של הגשושית. הגשושית עברה ליד השביט ב-14 במרץ 1985. מרחק ממרכזה היה 596 ק"מ בלבד. למרות קרבה זו, הגשושית לא נפגעה מחלקי השביט באופן משמעותי. אחד החלקים פגע במסך ההגנה אך לאחר 32 דקות מהנדסי מרכז הבקרה הצליחו לייצב את הגשושית. ב-15 במרץ מכשירי הגשושית עברו למצב המתנה. פעילותם חודשה ב-2 ביולי 1990 כאשר הגשושית התקרבה לכדור הארץ. ב-10 ביולי 1992 הגשושית עברה במרחק של כ-200 ק"מ משביט 26P/Grigg–Skjellerup. ב-23 ביולי 1992 מכשירי הגשושית כובו ופעילותם לא חודשה עוד. כתוצאה מטיסת ג'וטו התקבלו נתונים רבים על שביט האלי. התברר שגרעין השביט הוא באורך 15 ק"מ ורוחב 7–10 ק"מ. הוא מכיל 80% מים. צפיפות החומר היא כ-0.3 גרם לס"מ מעוקב. לאחר מעבר ליד 26P/Grigg–Skjellerup היה ניתן להשוות נתונים של גופים אלו. אתר האינטרנט הרשמי של ג'וטו (באנגלית) מדיה וקבצים בנושא ג'וטו בוויקישיתוף תיאור הגשושית ופיעלותה מידע מפורט תיאור המשימה באתר הסוכנות האירופית ג'וטו, באתר אנציקלופדיה בריטניקה (באנגלית)
הספל

האם התכוונתם ל... ג'ינה הספל – קצינת מודיעין אמריקאית יהודית דויטש-הספל – שחיינית אוסטרית-ישראלית קרן הספל – מדענית ישראלית Hspell – תוכנה לבדיקת איות ספל
ליבי קליין

אמי קליינמן, הידועה בשם העט ליבי קליין, היא סופרת ומרצה חרדית ישראלית, חסידת חב"ד. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרטים ביוגרפיים. נולדה וגדלה בתל אביב. בילדותה, ניצלה מהפיגוע בדיזנגוף סנטר ויצאה ממנו עם פציעה קלה בלבד. בבגרותה למדה רפואה בפראג, שם חזרה בתשובה. ספריה עוסקים במקרים רפואיים שונים, כגון פציעה לאחר תאונה או כתוצאה מפיגוע, התמודדות עם מחלה וכדומה, בהתמודדויות רוחניות שונות, כגון חזרה בתשובה ויציאה בשאלה, בהתמודדויות זוגיות, ביחסי הורים-ילדים ועוד, כשהמיקוד נתון הן על המתמודד עצמו והן על התמודדויותיהם של בני משפחתו וידידיו במעגלים הקרובים והרחוקים עם מצבו, כשבעלילה טמונים מסרים אמוניים עמוקים. לרוב מסתיימים הספרים ב'הפי אנד'. בספרים מתנהלות מספר עלילות במקביל, ללא קשר הדוק ביניהן. בכל טרילוגיה מתווספים דמויות ועלילות חדשות, לצד המשך עלילותיהן של הדמויות מן הטרילוגיות הקודמות. שמות הספרים לקוחים מקטעי פסוקים מתהילים, ובכל אחת מהטרילוגיות נעשה שימוש בפסוקים עוקבים. כך, לדוגמה, "גם כי אלך", "כי אתה עמדי" ו"אך טוב וחסד" כולם קטעי פסוק מפרק כ"ג בתהילים. במקביל לעיסוקה כסופרת, קליין מרצה ומופיעה בפני נשים. קליינמן נשואה ואמא לשמונה ילדים. מתגוררת באור יהודה. גם כי אלך – 2014 כי אתה עמדי – 2015 אך טוב וחסד – 2016 אל תסתר – 2017 לולא האמנתי – 2018 לראות בטוב – 2019 אשא עיני – 2020 מאין יבוא – 2021 שמיים וארץ – 2022 דומי נפשי – 2023 בכל עת – 2024 כי אבי ואימי – 2020 הערך "ליבי קליין", באתר המכלול מידע על ליבי קליין בקטלוג הספרייה הלאומית ליבי קליין באתר יפה נוף ליבי קליין באתר קולמוס אפרת ברזל בשיחה עם ליבי קליין לרגל שבוע הספר באתר הידברות, 8 ביוני 2020 במקום 'שבוע הספר' הסופרת הגיעה אל האולפן • האזינו – רדיו קול חי, באתר רדיו קול חי, ‏9 ביוני 2020 פנינה גפן, ‏הסופרות החרדיות שכותבות בגלוי, ומשרטטות את גבולות הצנזורה המגזרית, בעיתון מקור ראשון, 2 באוקטובר 2022 רבקי קמינקר, "בזכות עשרים אגורות ניצלתי מהפיגוע בדיזנגוף סנטר", באתר בית חב"ד אפרת ברזל בשיחה עם ליבי קליין לרגל שבוע הספר באתר הידברות, 8 ביוני 2020 במקום 'שבוע הספר' הסופרת הגיעה אל האולפן • האזינו, באתר רדיו קול חי, ‏9 ביוני 2020 פנינה גפן, ‏הסופרות החרדיות שכותבות בגלוי, ומשרטטות את גבולות הצנזורה המגזרית, בעיתון מקור ראשון, 2 באוקטובר 2022 מיכל אריאלי, הבחורה שהפכה למשותקת לפני החתונה: "אם הייתה לי אפשרות לבקש משאלה אחת, לא הייתי מבקשת ללכת, אלא להיות שמחה", באתר הידברות, ‏27 בפברואר 2017 לך אמר ליבי, באתר מרכז הבמה, ‏23 במאי 2018 סיפור אישי חדש – אלול, באתר פידבק ליבי קליין, באתר פנינת תרבות ערך זה הוא קצרמר בנושא סופרים ישראלים. אתם מוזמנים לתרום לוויקיפדיה ולהרחיב אותו.